**Organizačné pokyny k nástupu žiakov ZUŠ na prezenčné vyučovanie**

* upravujúce prevádzku a vnútorný režim ZUŠ v **období od 26.4.2021**

**Organizačné pokyny sú vypracované v súlade s:**

* vyhláškami ÚVZ SR /Vyhláška č.132 z 19.3.2021/,
* uznesením vlády SR /Uznesenie č. 160 zo 17.3.2021/
* rozhodnutím ministra školstva, vedy výskumu a športu č. 2021/12811:1-A1810 z 12.4.2021
* pravidlami Covid školského semaforu pre školy.

**Podmienky nástupu žiakov Základnej umeleckej školy v Rožňave na prezenčné vyučovanie**

* **Prezenčného vyučovania sa môžu zúčastňovať všetci žiaci individuálneho vyučovania**,(okrem vyučovania predmetov spev a hra na dychový nástroj).
* **Žiaci PŠ ZUŠ a žiaci I. stupňa ZŠ - Negatívny test** (PCR, AG test) **aspoň jedného zákonného zástupcu** (nie starší ako 7 dní) žijúceho v spoločnej domácnosti *(prípadne* ***potvrdenie o výnimke*** *prekonania Covidu-19 nie staršie ako 180 dní alebo potvrdenie o očkovaní prvou dávkou vektorovej vakcíny (Astra Zeneca), od podania ktorej uplynuli min. 4 týždne, alebo o očkovaní druhou dávkou vakcíny Pfizer, BioNTech alebo Moderna, od podania ktorej uplynuli min. 2 týždne.*
	+ negatívny test alebo potvrdenie o výnimke sa neodovzdáva, predloží sa k nahliadnutiu
* **Žiaci II. stupňa ZŠ, žiaci SŠ a žiaci ŠPD v ZUŠ** – **Negatívny test** (PCR, AG test) **žiaka/žiačky** (v prípade neplnoletého žiaka) aj **negatívny test aspoň jedného zákonného zástupcu** (nie starší ako 7 dní) žijúceho v spoločnej domácnosti *(prípadne* ***potvrdenie o výnimke*** *prekonania Covidu-19 nie staršie ako 180 dní alebo potvrdenie o očkovaní prvou dávkou vektorovej vakcíny (Astra Zeneca), od podania ktorej uplynuli min. 4 týždne, alebo o očkovaní druhou dávkou vakcíny Pfizer, BioNTech alebo Moderna, od podania ktorej uplynuli min. 2 týždne.*
	+ negatívny test alebo potvrdenie o výnimke sa neodovzdáva, učiteľov sa predloží k nahliadnutiu
* Vyplnené **Čestné vyhlásenie o bezinfekčnosti**
	+ toto tlačivo žiak osobne odovzdá triednemu učiteľovi pri prvom nástupe na prezenčné vyučovanie a vždy v prípade, keď žiak nebude v škole prítomný viac ako tri po sebe

Ak sa zákonný zástupca, alebo ak sa žiak starší ako desať rokov nezúčastňuje testovania a z tohto dôvodu sa vyučovania zúčastňovať nebude, je povinnosťou zákonného zástupcu kontaktovať triedneho učiteľa a dohodnúť si podmienky ďalšieho vzdelávania. V tomto prípade učiteľ nemá povinnosť poskytovať dištančné vyučovanie formou online hodín.

**Povinnosti zákonného zástupcu**

* Zákonný zástupca privádza svoje dieťa k dverám školy, kde je povinný dodržiavať rozostupy a počká, či bude žiak pustený do budovy - zamestnanec školy vykoná zdravotný filter pri vstupe žiaka do školy (meranie teploty bezdotykovým teplomerom, dezinfekciu rúk). Ak dieťa nemá zvýšenú teplotu, môže sa zúčastniť vyučovacieho procesu. Ak bude žiakovi nameraná teplota vyššia ako 37,2 °C, žiak sa vráti k svojmu zákonnému zástupcovi. Po 5 minútach mu bude opätovne meraná teplota. Ak bude mať dieťa aj po opakovanom meraní teplotu vyššiu, ako je povolené, škola bude postupovať v zmysle pokynov a odovzdá dieťa späť rodičovi, ktorý zabezpečí ďalší postup. /lekár, karanténa atď./.
* Zákonný zástupca informuje riaditeľa školy /tel. číslo: 0915 067 488/ o tom, ak je u dieťaťa podozrenie, nariadená karanténa, alebo potvrdené ochorenie na COVID-19.
* Zákonný zástupca zabezpečí́ pre svoje dieťa každý deň rúško/respirátor. V prípade detí s vyššou citlivosťou kože na dezinfekčný materiál /ktorý zabezpečuje škola na alkoholovej báze/ by bolo žiaduce, aby zákonný zástupca zabezpečil svojmu dieťaťu vlastný malý, prenosný dezinfekčný rozprašovač, na ktorý alergický nie je.
* Zákonný zástupca predkladá po každom prerušení dochádzky žiaka (v ZŠ) v trvaní viac ako 3 po sebe nasledujúce dni /vrátane víkendov a sviatkov/ písomné Čestné vyhlásenie o bezinfekčnosti. V prípade, že dieťa nebude mať vyplnené a podpísané toto tlačivo, nesmie vstúpiť do školy.
* Pri prerušení viac ako 5 pracovných dní /víkendy a sviatky sa nezapočítavajú/ z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Do 5 dní ospravedlňuje rodič.
* Zákonný zástupca nevstupuje do budovy školy, pokiaľ to situácia nevyžaduje. V prípade nutnosti vstupujú cudzie osoby do školy len so súhlasom riaditeľa školy a vyplnia Vyhlásenie návštevníka školy o bezinfekčnosti /toto tlačivo vypĺňajú pri vstupe do budovy. V takomto prípade zákonný zástupca dodržiava pokyny upravujúce prevádzku ZUŠ a upozornenia zverejnené piktogramami na vchodových dverách a v priestoroch školy.

**Pravidlá správania sa žiaka v škole v období od 26.4.2021**

* Žiak musí mať nasadené rúško na vyučovacej hodine v triede ako aj vo všetkých priestoroch ZUŠ.
* Vyučovanie prebieha v triedach individuálneho vyučovania.
* Žiak sa zbytočne nezdržiava v priestoroch školy.

**Všeobecné pokyny**

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy. Ak bude žiak v priebehu vyučovania vykazovať niektorý z možných príznakov ochorenia COVID-19, bude umiestnený do samostatnej izolačnej miestnosti. V tejto súvislosti budú kontaktovaní zákonní zástupcovia, ktorí si dieťa bezodkladne vyzdvihnú. Pri výskyte týchto príznakov je potrebné telefonicky kontaktovať všeobecného lekára pre deti a dorast. V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže Čestným vyhlásením o bezinfekčnosti podpísaným zákonným zástupcom. V prípade, že u žiaka je podozrenie alebo potvrdené ochorenie na COVID-19, postupuje škola podľa usmernenia Manuálu MŠVVaŠ SR pod názvom Covid školský semafor.

V Rožňave, dňa 23.4.2021 Mgr. Monika Kerekešová, ,DiS. art.

 riaditeľka školy